Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Maiorga Ramírez Erro jaunak egindako galderaren erantzuna, Foru Diputazioak emana, NICDO enpresa Reyno Arenan egiten ari den “autozinema” jarduerari buruzkoa. Galdera 2020ko ekainaren 5eko 65. Nafarroako Parlamentuko Aldizkari Ofizialean argitaratu zen.

Iruñean, 2020ko urriaren 9an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Marta Álvarez Alonso andreak idatzizko galdera egin du (PES-00108); horren bidez, honako informazio hau eskatzen dio Nafarroako Gobernuari:

Nafarroako Administrazio Publikoetan euskararen erabilera arautzen duen azaroaren 15eko 103/2017 Foru Dekretua dela-eta Nafarroako Justizia Auzitegi Nagusiak 2019ko irailaren 27an emandako epaiek ukituko dituzten oposizio-lehiaketetarako eta lekualdatze lehiaketetarako deialdien zerrenda.

Funtzio Publikoko zuzendari nagusiak emandako ebazpena erantsi da (106/2020 Ebazpena, urtarrilaren 13koa).

Beste organo batzuek emandako ebazpenei dagokienez, eskura duzu Osasunbidea-Nafarroako Osasun Zerbitzuko zuzendari kudeatzailearen ebazpenen zerrenda (250E/2020 Ebazpena, otsailaren 7koa), bai eta Barneko zuzendari nagusiarenak ere (12/2020 Ebazpena, urtarrilaren 22koa, eta 17/2020 Ebazpena, urtarrilaren 28koa).

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2020ko urriaren 9an

Lehendakaritzako, Berdintasuneko, Funtzio Publikoko eta Barneko kontseilaria: Javier Remírez Apesteguía

(Oharra: aipatu eranskina foru parlamentarien eskura dago kudeaketa parlamentarioko Ágora sisteman).